钦定古今图书集成/理学汇编/学行典/第238卷 > 翁升
## 钦定古今图书集成/理学汇编/学行典/第238卷 > 翁升

按《宁波府志》：“翁升，字南仲，力学有志气，少从胡安定
受《易》，入太学，登元丰三年进士。出仕，恪守官箴，济以
廉谨，当路才之。元符中，上书言事，切中时病。用事者
方主朋党，禁锢贤士大夫籍，升自是沈于选调。建炎
初，党禁解，将召用之，而山林之志已不可夺。升自奉
简薄，而勇于急人，睦亲恤孤，施谷赈乏，乡人敬之，至”
讳“升斗”之“升”为方斗云。